Το **Παγκόσμιο κύπελλο υδατοσφαίρισης ανδρών της ΦΙΝΑ** (FINA Men's Water Polo World Cup) είναι διεθνής διοργάνωση της υδατοσφαίρισης. Σε αυτήν έως το 2018 συμμετείχαν οι οκτώ καλύτερες ανδρικές ομάδες σε επίπεδο χωρών, που είναι μέλη της ΦΙΝΑ. Θεσμοθετήθηκε το 1979 και διεξαγόταν κάθε δύο χρόνια ως το 1999. Η επόμενη διοργάνωση έλαβε χώρα το 2002, και από τότε διεξαγόταν κάθε τέσσερα χρόνια έως το 2018.  

Από το 2023 και μετά το τουρνουά αντικατέστησε την Παγκόσμια Λίγκα Υδατοσφαίρισης (World League), η οποία καταργήθηκε.

Ιστορικό
--------

Η πρώτη διοργάνωση έλαβε χώρα από τις 29 Απριλίου έως τις 4 Μαΐου του 1979 στις πόλεις Ριέκα και Βελιγράδι της Γιουγκοσλαβίας. Το Χρυσό μετάλλιο κατέκτησε η ομάδα της Ουγγαρίας, η οικοδέσποινα Γιουγκοσλαβία κατέκτησε το Χάλκινο μετάλλιο, ενώ η Εθνική Ελλάδας δεν είχε προσκληθεί στους αγώνες, καθώς δεν συμπεριλαμβανόταν ακόμα στις δυνάμεις της παγκόσμιας υδατοσφαίρισης.

Μέχρι και το 1987 οι οκτώ ομάδες του τουρνουά αγωνίζονταν σε ένα όμιλο με βαθμολογία, με την κάθε ομάδα να αντιμετωπίζει όλες τις υπόλοιπες. Από το 1989 έως και το 1999 οι οκτώ ομάδες χωρίζονταν σε 2 ομίλους με βαθμολογία. Ακολουθούσαν χιαστί αγώνες μεταξύ των ομάδων των θέσεων **1** και **2** κάθε ομίλου για τις θέσεις 1 έως 4, και αντίστοιχα των ομάδων των θέσεων **3** και **4** κάθε ομίλου για τις θέσεις 5 έως 8.

Τα έτη 2002 και 2006 στη διεκδίκηση του τίτλου συμμετείχαν και ομάδες της 3ης θέσης των ομίλων. Οι ομάδες που καταλάμβαναν την 1η θέση του ομίλου προκρίνονταν στους ημιτελικούς, όπου συναντούσαν τους νικητές των χιαστί ζευγαριών των θέσεων **2** και **3** κάθε ομίλου, σε νοκ-άουτ παιχνίδια. Οι ομάδες της 4ης θέσης κάθε ομίλου αγωνίζονταν για τις θέσεις 7 και 8.

Στις τρεις επόμενες διοργανώσεις (2010, 2014, 2018) στα νοκ-άουτ παιχνίδια –μετά τους αγώνες των δύο ομίλων– συμμετείχαν όλες οι ομάδες με τα αρχικά χιαστί ζευγάρια να είναι **1**–**4** και **2**–**3**.

Η Εθνική Ελλάδας συμμετείχε για πρώτη φορά σε τελική φάση το 1985, και κατέλαβε την 8η θέση στην τελική κατάταξη.

### Το *νέο* Παγκόσμιο Κύπελλο Ανδρών

Το 2023 ξεκίνησε η νέα φάση του Παγκοσμίου Κυπέλλου που αντικατέστησε την Παγκόσμια Λίγκα, και επίσης άλλαξε ο τρόπος διεξαγωγής της διοργάνωσης. Οι εθνικές ομάδες χωρίστηκαν σε δύο κατηγορίες βάσει δυναμικότητας. Στην Α΄ κατηγορία (για τη διοργάνωση του 2023) συμπεριλήφθηκαν οι δώδεκα πρώτες ομάδες του Παγκοσμίου πρωταθλήματος 2022. Στη Β΄ κατηγορία συμπεριλήφθηκαν οκτώ ομάδες που προέκυψαν από αγώνες στις τέσσερις Διεθνείς Ομοσπονδίες (Αμερική, Ασία-Ωκεανία, Αφρική, Ευρώπη). Από κάθε ομοσπονδία προκρίθηκαν δύο ομάδες στο Παγκόσμιο Κύπελλο 2023.  

Οι 12 ομάδες της Α΄ κατηγορίας χωρίστηκαν σε δύο ομίλους και έδωσαν αγώνες με βαθμολογία. Οι αγώνες του 1ου ομίλου διεξήχθησαν στο Ζάγκρεμπ και οι αγώνες του 2ου ομίλου στην Ποντγκόριτσα. Στην τελική φάση προκρίθηκαν οι τρεις πρώτες ομάδες κάθε ομίλου.  

Οι 8 ομάδες της Β΄ κατηγορίας χωρίστηκαν επίσης σε δύο ομίλους και έδωσαν αγώνες με βαθμολογία, που διεξήχθησαν στο Βερολίνο. Ακολούθησαν χιαστί αγώνες μεταξύ των δύο πρώτων ομάδων κάθε ομίλου, ώστε να προκριθούν τελικά 2 ομάδες. Έτσι προέκυψαν οι 8 ομάδες που συμμετείχαν στην τελική φάση (*Super Final*) του Λος Άντζελες. Για τη βαθμολογία των ομίλων καταργήθηκε η ισοπαλία και θεσμοθετήθηκαν τα πέναλτι. Η νικήτρια ομάδα στη διαδικασία των πέναλτι λαμβάνει **2** βαθμούς και η ηττημένη **1** βαθμό. Σε αγώνα χωρίς πέναλτι ισχύει η βαθμολογία **3** βαθμοί για τη νικήτρια ομάδα και **0** για την ηττημένη.  

Στην τελική φάση (*Super Final*) του Λος Άντζελες οι 8 ομάδες έδωσαν αγώνες νοκ-άουτ, τόσο για την ανάδειξη της νικήτριας ομάδας, όσο και για τις υπόλοιπες θέσεις 3 έως 8. Τα αρχικά ζευγάρια δημιουργήθηκαν με βάση τη βαθμολογία των ομίλων. Νικήτρια αναδείχθηκε η ομάδα της Ισπανίας, που νίκησε στον τελικό την ομάδα της Ιταλίας με 10–4. Η Εθνική Ελλάδας αφού ηττήθηκε στον πρώτο νοκ-άυτ αγώνα από την ομάδα της Ουγγαρίας με 6–4, κατέλαβε τελικά την 5η θέση.  

Από τα επόμενα Παγκόσμια Κύπελλα η ομάδα που κατατάσσεται τελευταία από την Α΄ κατηγορία θα υποβιβάζεται στην Β΄ και αντίστοιχα η νικήτρια ομάδα της Β΄ κατηγορίας θα προβιβάζεται στην Α΄ κατηγορία.

Μετάλλια και 4η θέση
--------------------

| Έτος | Διοργανώτρια χώρα / πόλη | Τελικός | Αγώνας για τις θέσεις 3–4 |
| --- | --- | --- | --- |
|  Χρυσό | Αποτέλεσμα |  Ασημένιο |  Χάλκινο | Αποτέλεσμα | 4η θέση |
| **1979** | Γιουγκοσλαβία ! Γιουγκοσλαβία,Ριέκα, Βελιγράδι |  **Ουγγαρία** | **Όμιλος(4–3)** |  ΗΠΑ |  Γιουγκοσλαβία | **Όμιλος(1–5)** |  Σοβιετική Ένωση |
| **1981** | ΗΠΑ ! ΗΠΑ,Λονγκ Μπιτς |  **Σοβιετική Ένωση** | **Όμιλος(10–6)** |  Γιουγκοσλαβία |  Κούβα | **Όμιλος(10–9)** |  ΗΠΑ |
| **1983** | ΗΠΑ ! ΗΠΑ,Μαλιμπού |  **Σοβιετική Ένωση** | **Όμιλος(6–5)** |  Δυτική Γερμανία |  Ιταλία | **Όμιλος(6–6)** |  ΗΠΑ |
| **1985** | Δυτική Γερμανία ! Δυτική Γερμανία,Ντούισμπουργκ |  **Δυτική Γερμανία** | **Όμιλος(8–8)** |  ΗΠΑ |  Ισπανία | **Όμιλος(11–10)** |  Γιουγκοσλαβία |
| **1987** | Ελλάδα ! Ελλάδα,Θεσσαλονίκη |  **Γιουγκοσλαβία** | **Όμιλος(9–9)** |  Σοβιετική Ένωση |  Δυτική Γερμανία | **Όμιλος(8–7)** |  ΗΠΑ |
| **1989** | Δυτική Γερμανία ! Δυτική Γερμανία,Δυτικό Βερολίνο |  **Γιουγκοσλαβία** | **10–6** |  Ιταλία |  Ουγγαρία | **8–7** |  Ισπανία |
| **1991** | Ισπανία ! Ισπανία,Βαρκελώνη |  **ΗΠΑ** | **7–5** |  Γιουγκοσλαβία |  Ισπανία | **11–10** |  Ουγγαρία |
| **1993** | Ελλάδα ! Ελλάδα,Αθήνα |  **Ιταλία** | **8–7** |  Ουγγαρία |  Αυστραλία | **9–6** |  ΗΠΑ |
| **1995** | ΗΠΑ ! ΗΠΑ,Ατλάντα |  **Ουγγαρία** | **11–10** |  Ιταλία |  Ρωσία | **10–8** |  ΗΠΑ |
| **1997** | Ελλάδα ! Ελλάδα,Αθήνα |  **ΗΠΑ** | **8–5** |  Ελλάδα |  Ουγγαρία | **10–7** |  Ρωσία |
| **1999** | Αυστραλία ! Αυστραλία,Σίδνεϊ |  Ουγγαρία | **5–3** |  Ιταλία |  Ισπανία | **9–8** |  Ρωσία |
| **2002** | Γιουγκοσλαβία ! Γιουγκοσλαβία,Βελιγράδι |  **Ρωσία** | **10–9** |  Ουγγαρία |  Γιουγκοσλαβία | **6–4** |  Ιταλία |
| **2006** | Ουγγαρία ! Ουγγαρία,Βουδαπέστη |  **Σερβία και Μαυροβούνιο** | **10–9** παρατάσεις 2x (αγώνας: 8–8) |  Ουγγαρία |  Ισπανία | **13–10** |  Κροατία |
| **2010** | Ρουμανία ! Ρουμανία,Οράντεα |  **Σερβία** | **13–7** |  Κροατία |  Ισπανία | **12–8** |  ΗΠΑ |
| **2014** | Καζακστάν ! Καζακστάν,Αλμάτι |  **Σερβία** | **11–9** πέναλτι (αγώνας: 7–7) |  Ουγγαρία |  Κροατία | **8–6** |  ΗΠΑ |
| **2018** | Γερμανία ! Γερμανία,Βερολίνο |  **Ουγγαρία** | **10–4** |  Αυστραλία |  Σερβία | **15–9** |  Γερμανία |
| **2023** | ΗΠΑ ! ΗΠΑ,Λος Άντζελες |  **Ισπανία** | **10–4** |  Ιταλία |  ΗΠΑ | **14–13** |  Ουγγαρία |

Πίνακας μεταλλίων
-----------------

| Θέση | Χώρα | Χρυσά | Ασημένια | Χάλκινα | Σύνολο |
| --- | --- | --- | --- | --- | --- |
| 1 | **Ουγγαρία**  | 4 | 4 | 2 | 10 |
| 2 | ***Σοσιαλιστική Ομοσπονδιακή Δημοκρατία της Γιουγκοσλαβίας Γιουγκοσλαβία***  | 2 | 2 | 1 | 5 |
| **ΗΠΑ** | 2 | 2 | 1 | 5 |
| 4 | ***Σοβιετική Ένωση Σοβιετική Ένωση***  | 2 | 1 | 0 | 3 |
| 5 |  **Σερβία** | 2 | 0 | 1 | 3 |
| 6 |  **Ιταλία** | 1 | 4 | 1 | 8 |
| 7 | ***Δυτική Γερμανία Δυτική Γερμανία***  | 1 | 1 | 1 | 3 |
| 8 | **Ισπανία** | 1 | 0 | 5 | 6 |
| 9 |  **Ρωσία** | 1 | 0 | 1 | 2 |
| ***Σερβία και Μαυροβούνιο Σερβία και Μαυροβούνιο***  | 1 | 0 | 1 | 2 |
| 11 |  **Αυστραλία** | 0 | 1 | 1 | 2 |
| **Κροατία Κροατία** | 0 | 1 | 1 | 2 |
| 13 | **Ελλάδα Ελλάδα** | 0 | 1 | 0 | 1 |
| 14 | **Κούβα Κούβα**  | 0 | 0 | 1 | 1 |
| **Σύνολο (14 χώρες)** | **17** | **17** | **17** | **51** |

Δείτε ακόμα
-----------

* Παγκόσμιο κύπελλο υδατοσφαίρισης γυναικών

Παραπομπές
----------

1. ↑  Ειδήσεις παγκόσμιας υδατοσφαίρισης www.fina.org
2. ↑  Υδατοσφαίριση: Οι παγκόσμιες διοργανώσεις (έως 2019) resources.fina.org Αρχειοθετήθηκε 2022-06-12 στο Wayback Machine.
3. ↑  Η ΦΙΝΑ ανακοίνωσε τις ημερομηνίες για το νέο Παγκόσμιο Κύπελλο www.worldaquatics.com Αρχειοθετήθηκε 2023-07-29 στο Wayback Machine.
4. 1 2  Το Παγκόσμιο Κύπελλο αντικαθιστά την Παγκόσμια Λίγκα total-waterpolo.com Αρχειοθετήθηκε 2023-03-26 στο Wayback Machine.
5. ↑  Ο τρόπος συμμετοχής στο Παγκόσμιο Κύπελλο από το 2023 koe.org.gr Αρχειοθετήθηκε 2023-08-02 στο Wayback Machine.
6. ↑  1ο Παγκόσμιο Κύπελλο Υδατοσφαίρισης Ανδρών www.todor66.com Αρχειοθετήθηκε 2021-11-30 στο Wayback Machine.
7. ↑  Παγκόσμιο Κύπελλο 1985 www.todor66.com Αρχειοθετήθηκε 2023-08-06 στο Wayback Machine.
8. ↑  Κανονισμοί για το Παγκόσμιο Κύπελλο 2023 resources.fina.org Αρχειοθετήθηκε 2023-07-01 στο Wayback Machine.

Εξωτερικοί σύνδεσμοι - Πηγές
----------------------------

* Επίσημος ιστότοπος της FINA www.fina.org
* Παγκόσμιο Κύπελλο Ανδρών: Όλες οι διοργανώσεις www.todor66.com
* Υδατοσφαίριση - Μετάλλια και Στατιστικά (έως 2019) - Παγκόσμιο Κύπελλο Ανδρών (έως 2018): σελ. 25 resources.fina.org Αρχειοθετήθηκε 2022-06-12 στο Wayback Machine.
* «Παγκόσμιο Κύπελλο Ανδρών (έως 2010)». Αρχειοθετήθηκε από το πρωτότυπο στις 17 Νοεμβρίου 2015.  sports123.com
* «Διοργανώσεις υδατοσφαίρισης ανά τον Κόσμο (έως 2012)». Αρχειοθετήθηκε από το πρωτότυπο στις 7 Ιουλίου 2014.  sports123.com
* «Australian Water Polo». Αρχειοθετήθηκε από το πρωτότυπο στις 20 Σεπτεμβρίου 2008.  www.australianwaterpolo.com